దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
India vs Pakistan: బుర్రలేని కెప్టెన్.. సర్ఫరాజ్‌ను  ఓ రేంజ్‌లో ఏకిపారేసిన అక్తర్
వరల్డ్ కప్‌లో భారత్ చేతిలో పాకిస్థాన్ వరుసగా ఏడోసారి ఓటమిపాలైంది. దీంతో పాక్ కెప్టెన్ సర్ఫరాజ్ అహ్మద్‌పై ఓ రేేంజ్‌లో విమర్శలు వస్తున్నాయి. సర్ఫరాజ్‌ను షోయబ్ అక్తర్ ఏకిపారేశాడు.
Samayam Telugu | Updated:
Jun 17, 2019, 05:49PM IST
హైలైట్స్
టాస్ గెలిచి ముందుగా బ్యాటింగ్ ఎంచుకుంటే సగం మ్యాచ్ గెలిచినట్టే.
కానీ సర్ఫరాజ్ మాత్రం బుర్ర వాడటానికి ఇష్టపడటం లేదు.
పాక్ ఛేజింగ్‌లో బలహీనమని తెలిసినా ఫీల్డింగ్ ఎంచుకొని కొంపముంచాడని అక్తర్ విమర్శించాడు.
వరల్డ్ కప్‌లో ఎప్పుడెప్పుడా అని అంతా ఆసక్తి చూసిన భారత్, పాకిస్థాన్ మ్యాచ్ ఆదివారం ముగిసింది. కోహ్లి సేన ఆల్‌రౌండర్ ప్రదర్శనతో దాయాది జట్టును మట్టి కరిపించింది. వర్షం ఆటంకం కలిగించిన మ్యాచ్‌లో 89 పరుగుల తేడాతో గెలుపొందిన భారత్ వరల్డ్ కప్‌లో పాకిస్థాన్‌పై తనకు తిరుగులేదని మరోసారి చాటుకుంది. ఈ మ్యాచ్‌లో గెలిచిన భారత జట్టుపై సర్వత్రా ప్రశంసల జల్లు కురుస్తోంది. అదే సమయంలో పాక్ జట్టును తీవ్రంగా ట్రోల్ చేస్తున్నారు. ముఖ్యంగా ఆ జట్టు కెప్టెన్ సర్ఫరాజ్ అహ్మద్‌పై మాజీ విమర్శల బాణాలు ఎక్కుబెట్టారు.
టాస్ గెలిచి ఫీల్డింగ్ ఎంచుకోవాలన్న సర్ఫరాజ్ నిర్ణయం పట్ల పాక్ మాజీ పేసర్ షోయబ్ అక్తర్ ఘాటుగా స్పందించాడు. ఓ కెప్టెన్‌ ఏ మాత్రం బుర్ర లేకుండా ఇలా ఎలా ఉంటాడో నాకు అర్థం కావడం లేదు. లక్ష్య చేధనలో మెరుగైన ఆటతీరును కనబర్చలేమని సర్ఫరాజ్‌ ఆలోచించలేదా? వికెట్ పొడిగా ఉంది, మనం బలం బ్యాటింగ్ కాదు, బౌలింగ్ అని తెలీదా? అని తన యూట్యూబ్ ఛానల్ ద్వారా అక్తర్ సర్ఫరాజ్‌ను ఏకేశాడు.